Albana Halili

Prof . Asoc. Dr.  Albana  (Ndreu)  Halili, është aktualisht lektore pranë Universitetit Western Balkans’ (WBU) në Departamentin e Teknologjisë dhe Biznesit. Ajo është gjithashtu anëtare e disa shoqatave shkencore europiane dhe pjesë e bordeve editoriale të disa revistave dhe konferencave ndërkombëtare.

 Studimet  
Znj. Halili ka përfunduar studimet e nivelit bachelor në Shkurt 2003 në Departamentin e Inxhinierisë Kimike dhe më pas ka përfunduar studimet e nivelit Master Shkencor, MSc (Shkurt, 2007) dhe doktoraturë, PhD (Korrik, 2011) në fushën  e  Bioteknologjisë  në Middle East Technical University/Turqi. Fusha e kërkimit të  saj bazohet në biomateriale dhe inxhinierinë e indeve, shkenca e materialeve, disa aspekte të nanoteknologjisë dhe së fundmi në imazherinë biomedikale. Gjatë studimeve të saj pasuniversitare, Dr. Halili ka qenë pjesë e dy projekteve kërkimore europiane, FP6 (Expertissues dhe BioPolysurf) si kërkuese dhe gjithashtu tema e saj e doktoraturës (Collagen-based meniscus tissue  engineering: Design and Application) e realizuar në bashkëpunim  me  kompaninë  Ars  Arthro  Co., është financuar si projekt SANTEZ nga Ministria Turke e Industrisë dhe Biznesit pasi ishte nje kërkim që do të rezultonte në prodhimin e një produkti si meniskus artificial.

 Angazhime në projekte 
Dr. Halili ka qenë gjithashtu pjesë e komisionit drejtues të një projekti TEMPUS (2011-2014) dhe pjesë e projektit COST Action MP1206. Albana është autore dhe bashkëautore e punimeve  shkencore botuar në revista ndërkombëtare kryesisht në fushën e Biomaterialeve  dhe Inxhinierisë së Indeve dhe së fundmi në Prosesimin e Imazheve për qëllim aplikimi biomedikal.

 Mësimdhënie  
Gjatë experiencës së saj të mëparshme të mësimdhënies, ka dhënë kurset  Kimi e përgjithshme, Shkenca e materialeve, Metodat  Kërkimore,  Hyrje në nanoshkencë  dhe  nanoteknologji dhe Bioinformatikë. Prej tre vitesh, në UAMD, Dr. Halili drejton lëndët Metoda Kërkimi dhe Menaxhim Projekti. 

 Referime 

Kategoria:Shkencëtarë kompjuterësh
Kategoria:Gra shqiptare sipas profesionit